ການພົວພັນມິດຕະພາບລະຫວ່າງຫວຽດນາມແລະລາວ, ກຳປູເຈຍມີຄວາມສຳຄັນຍຸດທະສາດພິເສດ
ທ່ານຮອງລັດຖະມົນຕີກະຊວງການຕ່າງປະເທດ ຫວຽດນາມ ຫວູຮົ່ງນາມ
ການພົວພັນມິດຕະພາບລະຫວ່າງ ຫວຽດນາມ ແລະ ລາວ - ກຳປູເຈຍ ມີຄວາມສຳຄັນໃນຍຸດທະສາດພິເສດ ນັ້ນແມ່ນຄຳຢັ້ງຢືນຂອງທ່ານຮອງລັດຖະມົນຕີກະຊວງການຕ່າງປະເທດ ຫວຽດນາມ ຫວູຮົ່ງນາມ ເມື່ອຕອບສຳພາດຕໍ່ນັກຂ່າວກ່ຽວກັບໝາກຜົນການຢ້ຽມຢາມທາງລັດຖະກິດເຖິງສາທາລະນະລັດ ປະຊາທິປະໄຕ ປະຊາຊົນ ລາວ ໃນລະຫວ່າງວັນທີ 12 – 14/06/2016 ແລະ ຢ້ຽມຢາມລາຊະອານາຈັກ ກຳປູເຈຍ ໃນລະຫວ່າງວັນທີ 15 – 16/06/2016 ຂອງທ່ານປະທານປະເທດ ຫວຽດນາມ ເຈີ່ນດ້າຍກວາງ. ທ່ານຮອງລັດຖະມົນຕີການຕ່າງປະເທດ ຫວູຮົ່ງນາມ ຊີ້ແຈ້ງວ່າ ການຢ້ຽມຢາມຕ່າງປະເທດຄັ້ງນີ້ ແມ່ນການເຄື່ອນໄຫວຕ່າງປະເທດຄັ້ງທຳອິດຂອງທ່ານ ເຈີ່ນດ້າຍກວາງ ໃນຖານະເປັນປະທານປະເທດ. ບັນດາໝາກຜົນທີ່ບັນລຸໄດ້ໃນການຢ້ຽມຢາມແມ່ນມີຄວາມໝາຍອັນໃຫຍ່ຫລວງສຳລັບການພົວພັນລະຫວ່າງ ຫວຽດນາມ ກັບ ລາວ ແລະ ກຳປູເຈຍ, ເຊິ່ງແມ່ນ 2 ປະເທດບ້ານໃກ້ເຮືອນຄຽງທີ່ມີສາຍພົວພັນມິດຕະພາບສະໜິດຕິດພັນມາແຕ່ດົນນານ ແລະ ມີຄວາມສຳຄັນໃນຍຸດທະສາດພິເສດສຳລັບ ຫວຽດນາມ.
(ແຫຼ່ງຄັດຈາກ VOV)